KOMMISSIONENS FORORDNING (EF) Nr. 1341/97 af 11. juli 1997 om ændring af forordning (EF) nr. 1222/94 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 8, stk. 3, første afsnit, og

ud fra følgende betragtninger:

Ifølge Kommissionens forordning (EF) nr. 1222/94 af 30. maj 1994 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II (2), senest ændret ved forordning (EF) nr. 229/96 (3), skal mængden af anvendte produkter, der er fremkommet ved forarbejdning af et basisprodukt eller af et dermed ligestillet produkt, omregnes til ækvivalente mængder basisprodukt ved hjælp af koefficienterne i bilag E til forordningen;

visse koder i den kombinerede nomenklatur for de anvendte mælkeprodukter er blevet ændret; af hensyn til klarheden bør ændringerne indsættes i forordningen;

reglerne for omregning af de faktisk anvendte mængder af forarbejdede sukkerprodukter til mængder af basisprodukter må bibeholdes under hensyn til bestemmelserne i artikel 4, stk. 2, om fastsættelse af restitutionssatser;

bilag B til forordning (EF) nr. 1222/94, som ændret ved forordning (EF) nr. 2915/95 (4), indeholder en række fejl, som bør berigtiges; varer, der i 1995 henhørte under KN-kode 1520 00 90, er nu opført under kapitel 29 i den kombinerede nomenklatur og ikke under KN-kode 1520 00 00, sådan som det fremgik af ændringen af bilag B;

i Rådets forordning (EF) nr. 3072/95 af 22. december 1995 om den fælles markedsordning for ris (5), der erstatter Rådets forordning (EØF) nr. 1418/76 (6), ændres listen over de varer, i form af hvilke ris kan udløse eksportrestitutioner; bilagene til Rådets forordning (EØF) nr. 1766/92 (7), (EØF) nr. 2771/75 (8) og (EØF) nr. 1785/81 (9), hvori opregnes de varer, i form af hvilke henholdsvis korn, æg og sukker kan udløse eksportrestitutioner, er ligeledes blevet ændret; der bør derfor foretages tilsvarende ændringer i bilag B og C til forordning (EF) nr. 1222/94;

i den engelske, finske, portugisiske og tyske udgave af forordning (EF) nr. 2915/95 er der visse fejl, som bør berigtiges:

artikel 1, stk. 5, i forordning (EF) nr. 2915/95 ændrer med samme formulering både artikel 1, stk. 2, litra f), og artikel 1, stk. 3, i forordning (EF) nr. 1222/94; på tysk kan de to stykker dog ikke formuleres på samme måde; i den tyske udgave bør teksten derfor ændres, uden at indholdet derved ændres;

der bør efter aftale med de kompetente myndigheder i den medlemsstat, hvor produktionen finder sted, gives mulighed for en forenklet erklæring om de anvendte produkter i form af samlede mængder af disse produkter, forudsat at fabrikanten stiller detaljerede oplysninger om de anvendte produkter til rådighed for disse myndigheder;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for bilag II -

UDSTEDT FØLGENDE FORORDNING:

Artikel 1

Der foretages følgende ændringer i forordning (EF) nr. 1222/94;

1) a) I artikel 1, stk. 1, ændres »- bilag B til Rådets forordning (EØF) nr. 1418/76 (2)« til »- bilag B til Rådets forordning (EF) nr. 3072/95 (2)«, og fodnote (2) affattes således: »(2) EFT nr. L 329 af 30. 12. 1995, s. 18.«

b) I artikel 5, stk. 2, sjette afsnit, ændres »på betingelserne i artikel 13, stk. 4, andet afsnit, i forordning (EØF) nr. 1766/92 eller artikel 17, stk. 4, andet afsnit, i forordning (EØF) nr. 1418/76« til »på betingelserne i artikel 13, stk. 8, andet afsnit, i forordning (EØF) nr. 1766/92 eller artikel 13, stk. 11, andet afsnit, i forordning (EF) nr. 3072/95«.

2) I artikel 1, stk. 2, affattes litra c) til f) således:

»c) - mælk og mejeriprodukter under KN-kode 0403 10 11, 0403 90 51 og 0404 90 21, ikke koncentreret og uden tilsætning af sukker eller andre sødemidler, også frosset, med et indhold af mælkefedt på højst 0,1 vægtprocent

- mælk og mejeriprodukter under KN-kode 0403 10 11, 0403 90 11 og 0404 90 21, i pulverform, som granulat eller i anden fast form, uden tilsætning af sukker eller andre sødemidler, med et indhold af mælkefedt på under 1,5 vægtprocent

ligestilles med det i bilag A omhandlede skummetmælkspulver (PG 2)

d) - mælk, fløde og produkter under KN-kode 0403 10 11, 0403 10 13, 0403 90 51, 0403 90 53, 0404 90 21 og 0404 90 23, ikke koncentreret og uden tilsætning af sukker eller andre sødemidler, også frosset, med et indhold af mælkefedt på over 0,1 vægtprocent og højst 6 vægtprocent

- mælk, fløde og produkter under KN-kode 0403 10 11, 0403 10 13, 0403 10 19, 0403 90 13, 0403 90 19, 0404 90 23 og 0404 90 29, i pulverform, som granulat eller i anden fast form, uden tilsætning af sukker eller andre sødemidler, med et indhold af mælkefedt på mindst 1,5 vægtprocent og under 40 vægtprocent

ligestilles med det i bilag A omhandlede sødmælkspulver (PG 3)

e) - mælk, fløde og produkter under KN-kode 0403 10 19, 0403 90 59, 0404 90 23 og 0404 90 29, ikke koncentreret og uden tilsætning af sukker eller andre sødemidler, med et indhold af mælkefedt på over 6 vægtprocent

- mælk, fløde og produkter under KN-kode 0403 10 19, 0403 90 19 og 0404 90 29, i pulverform, som granulat eller i anden fast form, uden tilsætning af sukker eller andre sødemidler, med et indhold af mælkefedt på mindst 40 vægtprocent, og

- smør og andre former for mælkefedt, med et indhold af mælkefedt på mindst 62 vægtprocent og forskelligt fra 82 vægtprocent,

ligestilles med det i bilag A omhandlede smør (PG 6)

f) - mælk, fløde og produkter under KN-kode 0403 10 11 til 0403 10 19, 0403 90 51 til 0403 90 59 og 0404 90 21 til 0404 90 29, koncentreret, ikke i pulverform, eller som granulat eller i anden fast form, uden tilsætning af sukker eller andre sødemidler, og

- ost

ligestilles med:

i) det i bilag A omhandlede skummetmælkspulver (PG 2), for så vidt angår den fedtfrie del af tørstoffet i det ligestillede produkt, og

ii) det i bilag A omhandlede smør (PG 6), for så vidt angår indholdet af mælkefedt i det ligestillede produkt«.

3) (Vedrører kun den tyske udgave).

4) Artikel 3, stk. 1, litra b), første afsnit, affattes således:

»b) i) ved anvendelse af et produkt, der omfattes af artikel 1 i forordning (EØF) nr. 1766/92 eller forordning (EF) nr. 3072/95, og som:

- enten er fremkommet ved forarbejdning af et basisprodukt eller et dermed ligestillet produkt

- eller er ligestillet med et produkt, der er fremkommet ved forarbejdning af et basisprodukt

- eller er fremkommet ved forarbejdning af et produkt, der er ligestillet med et produkt, som er fremkommet ved forarbejdning af et basisprodukt,

er mængden lig med den mængde, der faktisk er anvendt til fremstilling af den udførte vare, og som omregnes til en mængde basisprodukter ved hjælp af koefficienterne i bilag E.«

5) Følgende indsættes som artikel 3, stk. 1, litra b), andet afsnit:

»ii) ved anvendelse af et produkt, der omfattes af artikel 1 i forordning (EØF) nr. 1785/81, tages den faktisk anvendte produktmængde i betragtning ved anvendelse af de regler for omregning til basisprodukt, der er fastsat samtidig med restitutionssatserne for de produkter, der eksporteres i form af varer, der er omhandlet i bilag I til forordning (EØF) nr. 1785/81.«

6) (Vedrører kun den finske udgave).

7) I artikel 7 indsættes som stk. 1a:

»1a. Som undtagelse fra stk. 1 kan erklæringen om de anvendte produkter og/eller varer efter aftale med de kompetente myndigheder erstattes med en samlet erklæring om de anvendte produkter eller med en henvisning til en erklæring om disse mængder, hvis disse allerede er fastlagt i henhold til artikel 3, stk. 2, tredje afsnit, såfremt fabrikanten stiller alle oplysninger, der er nødvendige for at kontrollere erklæringen, til rådighed for myndighederne.«

8) (Vedrører kun den portugisiske udgave).

9) I artikel 7, stk. 6, ændres »med henblik på anvendelse af bestemmelserne i stk. 1« til »Med henblik på anvendelse af bestemmelserne i stk. 1 og 1a«.

10) Bilag B affattes som angivet i bilag B til nærværende forordning.

11) I bilag C:

- udgår henvisning (2) under KN-kode 1902 19

- under KN-kode ex 1904 10 30, ex 1904 20 95 og ex 1904 90 10 udgår udtrykket »uden kakao«.

12) (Vedrører kun den engelske udgave).

13) (Vedrører kun den tyske udgave).

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. juli 1997.

På Kommissionens vegne

Martin BANGEMANN

Medlem af Kommissionen

(1) EFT nr. L 318 af 20. 12. 1993, s. 18.

(2) EFT nr. L 136 af 31. 5. 1994, s. 5.

(3) EFT nr. L 30 af 8. 2. 1996, s. 24.

(4) EFT nr. L 305 af 19. 12. 1995, s. 33.

(5) EFT nr. L 329 af 30. 12. 1995, s. 18.

(6) EFT nr. L 166 af 25. 6. 1976, s. 1.

(7) EFT nr. L 181 af 1. 7. 1992, s. 21.

(8) EFT nr. L 282 af 1. 11. 1975, s. 49.

(9) EFT nr. L 177 af 1. 7. 1981, s. 4.

BILAG

»BILAG B

>TABELPOSITION>